L 42/10
HU
Az Európai Unió Hivatalos Lapja
2022.2.23.
(5)
Az (EU) 2021/641 végrehajtási határozat mellékletét a közelmúltban az (EU) 2022/198 bizottsági végrehajtási határozat (4) módosította azt követően, hogy Bulgáriában, Németországban, Spanyolországban, Franciaországban, Magyarországon, Hollandiában, Lengyelországban és Portugáliában a magas patogenitású madárinfluenza előfordulásait észlelték baromfiknál, illetve fogságban tartott madaraknál, amit az említett mellékletnek tükröznie kell.
(6)
Az (EU) 2022/198 végrehajtási határozat elfogadása óta Csehország, Dánia, Németország, Spanyolország, Franciaország, Olaszország, Hollandia, Lengyelország és Portugália arról értesítette a Bizottságot, hogy a H5N1 altípusba tartozó, magas patogenitású madárinfluenza további kitöréseit észlelte olyan, baromfit vagy fogságban tartott madarakat tartó létesítményekben, amelyek az említett végrehajtási határozat mellékletében szereplő területeken vagy azokon kívül helyezkednek el.
(7)
Továbbá Románia értesítette a Bizottságot, hogy Ialomița megye egy baromfit vagy fogságban tartott madarakat tartó létesítményében a H5N1 altípusba tartozó magas patogenitású madárinfluenza kitörését észlelte.
(8)
Ezen túlmenően az Egyesült Királyság Észak-Írország tekintetében arról értesítette a Bizottságot, hogy egy baromfit vagy fogságban tartott madarakat tartó létesítményben a H5N1 altípusba tartozó, magas patogenitású madárinfluenza kitörését észlelte.
A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással (a továbbiakban: a kilépésről rendelkező megállapodás) és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban az (EU) 2016/429 rendelet és az annak alapján elfogadott bizottsági jogi aktusok a kilépésről rendelkező megállapodásban előírt átmeneti időszak végét követően Észak-Írország tekintetében továbbra is alkalmazandók az Egyesült Királyságra és az Egyesült Királyságban.
Következésképpen az (EU) 2021/641 végrehajtási határozatban meghatározott vészhelyzeti intézkedések az Egyesült Királyságban Észak-Írország vonatkozásában alkalmazandók.
(9)
Csehország, Dánia, Németország, Spanyolország, Franciaország, Olaszország, Hollandia, Lengyelország, Portugália, Románia és – Észak-Írország tekintetében – az Egyesült Királyság illetékes hatóságai meghozták az (EU) 2020/ 687 felhatalmazáson alapuló rendeletben előírt szükséges járványvédelmi intézkedéseket, beleértve az e kitörések körüli védő- és felügyeleti körzetek létrehozását.
(10)
A Bizottság az érintett tagállamokkal és – Észak-Írország tekintetében – az Egyesült Királysággal együttműködve megvizsgálta a Csehország, Dánia, Németország, Spanyolország, Franciaország, Olaszország, Hollandia, Lengyelország, Portugália, Románia és – Észak-Írország tekintetében – az Egyesült Királyság által hozott járványvédelmi intézkedéseket, és meggyőződött arról, hogy az érintett tagállamok és Észak-Írország tekintetében az Egyesült Királyság illetékes hatóságai által Csehországban, Dániában, Németországban, Spanyolországban, Franciaországban, Olaszországban, Hollandiában, Lengyelországban, Portugáliában, Romániában és – ÉszakÍrország tekintetében – az Egyesült Királyságban létrehozott felügyeleti körzetek határai elegendő távolságra vannak azoktól a létesítményektől, amelyekben megerősítésre kerültek a magas patogenitású madárinfluenza közelmúltbeli kitörései.
(11)
Az (EU) 2021/641 végrehajtási határozat mellékletében jelenleg nem szerepelnek Románia tekintetében védőkörzetként felsorolt területek, és Észak-Írország tekintetében az Egyesült Királyság vonatkozásában nem szerepelnek védő- és megfigyelési körzetként felsorolt területek.
(12)
Az Unión belüli kereskedelem szükségtelen megzavarásának megelőzése, valamint a harmadik országok által felállított indokolatlan kereskedelmi akadályok elkerülése érdekében – az (EU) 2020/687 felhatalmazáson alapuló rendelettel összhangban – a Csehország, Dánia, Németország, Spanyolország, Franciaország, Olaszország, Hollandia, Lengyelország, Portugália, Románia és – Észak-Írország tekintetében – az Egyesült Királyság által létrehozott védő- és felügyeleti körzetek mielőbbi, a szóban forgó tagállamokkal és – Észak-Írország tekintetében – az Egyesült Királysággal együttműködésben való, uniós szinten történő meghatározására van szükség.
(13)
Ezért az (EU) 2021/641 végrehajtási határozat mellékletében módosítani kell a Csehország, Dánia, Németország, Spanyolország, Franciaország, Olaszország, Hollandia, Lengyelország, Portugália és Románia tekintetében felsorolt területeket.
(14)
Ezenkívül az (EU) 2021/641 végrehajtási határozat mellékletébe Románia vonatkozásában védőkörzeteket, – ÉszakÍrország tekintetében – az Egyesült Királyság vonatkozásában pedig védő-felügyeleti körzeteket kell felvenni.
(4) A Bizottság (EU) 2022/198 végrehajtási határozata (2022. február 9.) az egyes tagállamokban a magas patogenitású madárinfluenza kitörésével kapcsolatban alkalmazandó vészhelyzeti intézkedésekről szóló (EU) 2021/641 végrehajtási határozat mellékletének módosításáról (HL L 31., 2022.2.14., 56. o.).